ai4bharat/Pralekha huggingface dataset:
வெளியுறவுத்துறை அமைச்சகம்
இந்தியா மற்றும் தென்னாப்பிரிக்கா இடையே குறிப்பிட்ட பிரிவுகளில் வழங்கப்படும் பயணத்திற்கான விசா தொடர்பான தேவைகளை எளிதாக்குவதற்கான ஒப்பந்தம் - மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையிலான மத்திய அமைச்சரவை, இந்தியா மற்றும் தென்னாப்பிரிக்கா இடையே குறிப்பிட்ட பிரிவுகளில் வழங்கப்படும் பயணத்திற்கான விசா தொடர்பான தேவைகளை எளிதாக்குவதற்கான ஒப்பந்தத்தில் கையெழுத்திட ஒப்புதல் அளித்துள்ளது.
சுற்றுலா, மருத்துவம், தொழில் மற்றும் அலுவல் சார்ந்த பணிகளுக்காக பயணம் மேற்கொள்ளும் இரு நாட்டுக் குடிமக்களுக்கும் பலமுறை பயன்படுத்தக் கூடிய விசாக்களை வழங்குவதே இந்த ஒப்பந்தத்தின் நோக்கம் ஆகும். 5 ஆண்டுகள் வரை செல்லுபடியாகும் இதுபோன்ற போன்ற விசாக்கள், பொதுவாக ஐந்து நாட்களுக்குள் வழங்கப்பட வேண்டும். இந்த முறையில் மேலும் கூர்ந்தாய்வு தேவைப்படும் தருணங்களில் அலுவலர்கள் விண்ணப்பதாரர்களுக்கு தகவல் தெரிவிக்க வேண்டும்
நிதி அமைச்சகம்
தங்கப் பத்திரத் திட்டம்  இரண்டாவது வெளியீடு
மத்திய அரசு ஏற்கெனவே கடந்த 2019, ஏப்ரல் 13ம் தேதியிட்ட அரசாணை எண். F.No.4- பி / அடிப்படையில் 2020-21ம் ஆண்டுக்கான தங்கப் பத்திரங்களை வரும் 2020, மே 11ம் தேதி முதல் 15ம் தேதி வரை சந்தையில் வெளியிடுகிறது. அதற்கான தீர்வு மே 19ம் தேதி என நிர்ணயிக்கப்பட்டுள்ளது.
சந்தாக் காலத்தில் கடன் பத்திரத்தின் வெளியீட்டு விலை ஒரு கிராமுக்கு ரூ. 4590  என நிர்ணயிக்கப்பட்டுள்ளது. இந்த விவரம் இந்திய ரிசர்வ் வங்கி மே 8ம் தேதி வெளியிட்ட செய்திக் குறிப்பில் இடம்பெற்றுள்ளது.
இந்திய ரிசர்வ் வங்கியுடன் மத்திய அரசு கலந்தாலோசித்து, ஆன்லைன் மூலம் பதிவு செய்து டிஜிட்டல் வழியாக பணம் செலுத்தும் முதலீட்டாளர்களுக்கு இந்த விலையில் ரூ. 50  சலுகை தருவது என முடிவு செய்துள்ளது. அவர்களுக்கு இதன் விலை ஒரு கிராமுக்கு ரூ. 4540  என்ற விலைக்கு விற்கப்படும்.
(Visitor Counter : 62
பிரதமர் அலுவலகம்
சிக்கிம் மாநிலம் உருவான நாளையொட்டி பிரதமர் அம்மாநில மக்களுக்கு வாழ்த்து
சிக்கிம் மாநிலம் உருவான நாளையொட்டி பிரதமர் திரு.நரேந்திர மோடி அம்மாநில மக்களுக்கு வாழ்த்து தெரிவித்துள்ளார்.
“சிக்கிம் மாநில நாள் வாழ்த்துகள். திறமையான, பரிவான மக்களின் இல்லமான சிக்கிம், பல துறைகளில் தேசத்தின் முன்னேற்றத்தை வளப்படுத்தியுள்ளது. இயற்கை விவசாயம் போன்ற துறைகளில் சிக்கிமின் முன்னேற்றம், பரவலாக அனைவரையும் கவர்ந்துள்ளது. வரும் ஆண்டுகளில் இந்த மாநிலம் மென்மேலும் வளர்ச்சியடைய பிராத்தனை செய்கிறேன்’ என்று பிரதமர் கூறியுள்ளார்.
(
அறிவியல் மற்றும் தொழில்நுட்பத்துறை
வெப்ப கழிவுகளிலிருந்து வீட்டு உபயோக பொருட்களை இயக்கும் ஈயம் இல்லாத புதிய பொருளை விஞ்ஞானிகள் கண்டுபிடிப்பு
வெப்ப கழிவுகளிலிருந்து சிறிய வீட்டு உபயோக பொருட்கள் மற்றும் வாகனங்களை இயக்கும் வகையில் ஈயம் இல்லாத புதிய பொருளை விஞ்ஞானிகள் கண்டுபிடித்துள்ளனர்.
(இந்திய அரசின் அறிவியல், தொழில்நுட்பத் துறையின் கீழ் தன்னாட்சி நிறுவனமாக இயங்கும் பெங்களூருவின் ஜவஹர்லால் நேரு அறிவியல் மேம்பாட்டு ஆராய்ச்சி மையத்தின் பேராசிரியர் கனிஷ்கா பிஸ்வாஸ் தலைமையிலான விஞ்ஞானிகள் குழு, காட்மியம் மாசு ஊட்டப்பட்ட சில்வர் ஆன்டிமோனி டெலுரைட் என்ற ஈயம் இல்லாத பொருளை கண்டறிந்துள்ளது.
தங்களது இந்த கண்டுபிடிப்பு குறித்த விரிவான தகவல்களை சயின்ஸ் என்ற சஞ்சிகையில் விஞ்ஞானிகள் வெளியிட்டுள்ளனர். ஸ்வர்ண ஜெயந்தி ஊக்கத்தொகை, அறிவியல் மற்றும் பொறியியல் ஆராய்ச்சி வாரியத்தின் திட்ட நிதி உதவியைப் பெற்றுள்ள இந்த கண்டுபிடிப்பிற்கு அறிவியல் மற்றும் தொழில்நுட்பத் துறை, புதிய வேதியியல் பிரிவு மற்றும் பெங்களூருவின் ஜவஹர்லால் நேரு அறிவியல் மேம்பாட்டு ஆராய்ச்சி மையம் ஆகியவை ஆதரவளித்து வருகின்றன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1700121
பஞ்சாயத்து ராஜ் அமைச்சகம்
இ-கிராம் ஸ்வராஜ் தளம் மற்றும் ஊரக உள்ளாட்சி அமைப்புகளுக்கு நிதி உதவி
ஊரக இந்தியாவுக்கு அதிகாரம் அளிப்பதற்காக பஞ்சாயத்துகளை டிஜிட்டல் மயமாக்கி வலுப்படுத்தும் வகையில், இ-கிராம் ஸ்வராஜ் என்னும் ஒருங்கிணைந்த தளத்தை 
பஞ்சாயத்து ராஜ் அமைச்சகம் உருவாக்கியுள்ளது.
கிராம பஞ்சாயத்துகளில் மேற்கொள்ளப்படும் பணிகளை கண்காணிப்பதற்காகவும், மதிப்பிடுவதற்காகவும் இந்த தளம் உருவாக்கப்பட்டுள்ளது.
2020-21-ஆம் ஆண்டில், சுமார் 2.43 லட்சம் கிராம பஞ்சாயத்துகள் தங்களது வளர்ச்சி திட்டத்தை இ-கிராம் ஸ்வராஜ் தளத்தில் இறுதி செய்துள்ளன. சுமார் 1.24 லட்சம் கிராம பஞ்சாயத்துகள் இந்த தளத்தின் ஆன்லைன் பரிவர்த்தனை வசதியின் மூலம் பரிவர்த்தனைகள் செய்துள்ளன.
28 மாநிலங்களில் உள்ள ஊரக உள்ளாட்சி அமைப்புகளுக்கு நிதி உதவி வழங்க 15-வது நிதி ஆணையம் தன்னுடைய 2020-21-ஆம் ஆண்டுக்கான அறிக்கையில் கூறியுள்ளது.
2020 ஜூன் 17 மற்றும் 2020 ஜூலை 15 ஆகிய தேதிகளில் தலா ரூபாய் 15187.50 கோடி நிதி அமைச்சகத்தால் மாநிலங்களுக்கு வழங்கப்பட்டுள்ளது. 2020-21-ஆம் ஆண்டுக்கான
தமிழ்நாட்டுக்கான மொத்த ஒதுக்கீடு ரூபாய் 3607 கோடி ஆகும்.MBS / GB
(Visitor Counter : 159
PIB Headquarters
அக்டோபர் 19 ஆம் தேதி சிறப்பு பாஸ்போர்ட் முகாம்
பொதுமக்களின் தேவையை பூர்த்தி செய்யவும், நேர்காணலுக்கான நேரம் நீட்டிக்கப்பட்டதன் காரணமாக, அடிக்கடி பயணம் செய்வோர் தங்களது விண்ணப்பங்களை சமர்ப்பிக்க ஏதுவாகவும், அக்டோபர் 19, 2019  அன்று, வேலூர், கள்ளக்குறிச்சி மற்றும் கிருஷ்ணகிரியில் உள்ள அஞ்சலக பாஸ்போர்ட் சேவை மையங்களில் சிறப்பு பாஸ்போர்ட் முகாமிற்கு ஏற்பாடு செய்யப்பட்டுள்ளது. இந்த முகாமினை சென்னையில் உள்ள மண்டல பாஸ்போர்ட் அலுவலகம் நடத்துகிறது.
வேலூர், கள்ளக்குறிச்சி மற்றும் கிருஷ்ணகிரியில் உள்ள அஞ்சலக பாஸ்போர்ட் சேவை மையங்கள் 19.10.2019  அன்று மற்ற பணி நாட்களைப் போலவே செயல்படும். விண்ணப்பதாரர்களுக்கு ஒதுக்கப்பட்ட நேரத்தின் அடிப்படையில் விண்ணப்பங்கள் ஏற்றுக் கொள்ளப்படும். இந்த முகாமின் மூலம் சுமார் 170 விண்ணப்பதாரர்கள் பயனடைவார்கள் என்று எதிர்பார்க்கப்படுகிறது.
இந்த பாஸ்போர்ட் முகாமில் பங்கு பெற அனைத்து விண்ணப்பதாரர்களும் www.passportindia.gov.in என்ற அதிகாரபூர்வ இணையதளத்தின் மூலம் பதிவு செய்து ஏ.ஆர்.என்.  உருவாக்கி இணையதளத்தின் வழியே உரிய கட்டணத்தைச் செலுத்தி பின்னர் சந்திப்பதற்கான நேரத்தைப் பெற்றுக் கொள்ளலாம். இந்த முகாமில் பங்கு பெறும் விண்ணப்பதாரர்கள் பார்வை நேரம் மற்றும் ஏ.ஆர்.என். விவரங்களை அச்சிட்ட வடிவத்தில் அஞ்சலக பாஸ்போர்ட் சேவை மையத்திற்குக் கொண்டு வர வேண்டும். தேவையான அசல் ஆவணங்களையும் சுயசான்று அளிக்கப்பட்ட இரண்டு நகல்களையும் கொண்டு வர வேண்டும். புதிய மற்றும் மறுவெளியீட்டுக்கான வகையிலான விண்ணப்பங்கள் மட்டுமே ஏற்றுக் கொள்ளப்படும்.
19.10.2019, சனிக்கிழமை அன்று நடைபெறும் முகாமிற்கான சந்திப்பு நேர ஒதுக்கீடு 16.10.2019  அன்று பிற்பகல் 2.30 மணிக்கு தொடங்கும். முகாம் நாளன்று அவரவருக்கு ஒதுக்கப்பட்ட நேர அடிப்படையில் மட்டுமே விண்ணப்பங்கள் ஏற்கப்படும். நேர்காணலுக்காக நிறுத்தி வைக்கப்பட்டுள்ள மற்றும் நிராகரிக்கப்பட்டுள்ள டோக்கன்கள் இந்த முகாமின்போது பரிசீலிக்கப்படமாட்டாது. இதனை சென்னை மண்டல பாஸ்போர்ட் அலுவலகம் வெளியிட்டுள்ள செய்தி குறிப்பில் தெரிவித்துள்ளது.
(Visitor Counter : 115
சுகாதாரம் மற்றும் குடும்ப நலத்துறை அமைச்சகம்
1244 ஆய்வகங்கள் மற்றும் விரைவு ஆண்டிஜென் பரிசோதனைகளால் 10 லட்சத்திற்கு 9231க்கும் அதிகமான பரிசோதனைகள்
“பரிசோதித்தல், தடம் அறிதல், சிகிச்சை அளித்தல்” என்ற உத்திப்படி மத்திய அரசு, கொவிட்-19 தொற்றுக்கான பரிசோதனைகளை அதிகரிக்குமாறு மாநிலங்கள்/ யூனியன் பிரதேசங்களைக் கேட்டுக் கொண்டுள்ளது. இதன் விளைவாக இந்தியாவில் பரிசோதனை ஆய்வகங்களின் எண்ணிக்கை அதிகரித்து வருகிறது. ஐசிஎம்ஆர் நெறிமுறைகளின்படி பரிசோதனைகள் அதிகரிப்பட்டுள்ளதால், தொற்றை துவக்கத்திலேயே கண்டறிய முடிகிறது.
கொவிட்-19 பரிசோதனைக்கான, மிகச் சிறந்த விரைவு ஆண்டிஜென்-பிசிஆர் சோதனையும் இதில் அடங்கும். அரைமணி நேரத்தில் சோதனை முடிவுகள் தெரிந்து விடுவதால், தொற்று பரவலைக் கட்டுப்படுத்துவதில் இது பெரிதும் உதவுகிறது.
நாள்தோறும் மேற்கொள்ளப்படும் கொவிட்-19 மருத்துவப் பரிசோதனைகளின் எண்ணிக்கை இந்தியாவில் அதிகரித்து வருகிறது. கடந்த 24 மணி நேரத்தில் 3,26,826 மாதிரிகள் பரிசோதனை செய்யப்பட்டுள்ளன. இதுவரையில் மொத்தம் 1,27,39,490 மாதிரிகள் பரிசோதனை செய்யப்பட்டுள்ளன. 10 லட்சத்திற்கு 9231.5 என்ற எண்ணிக்கையில் இந்தியாவில் சோதனைகளின் விகிதம் இருக்கிறது.
நம் நாட்டில் மருத்துவப் பரிசோதனை ஆய்வகங்களின் எண்ணிக்கை அதிகரிக்கப்பட்டுள்ளதால், கொவிட்-19 பரிசோதனைகளின் எண்ணிக்கையும் அதிகரித்துள்ளது. இதன் காரணமாக அரசு ஆய்வகங்கள் 874, தனியார் ஆய்வகங்கள் 360 என மொத்த ஆய்வகங்களின் எண்ணிக்கை 1234 ஆக உயர்ந்துள்ளது. இதன் விவரங்கள்:
· உடனடி RT PCR அடிப்படையிலான பரிசோதனை ஆய்வகங்கள் : 635 
· TrueNat அடிப்படையிலான பரிசோதனை ஆய்வகங்கள் : 499 
· CBNAAT அடிப்படையிலான பரிசோதனை ஆய்வகங்கள் : 100 
கோவிட்-19 குறித்த அதிகாரப்பூர்வமான தகவல்களையும், கோவிட்-19 தொடர்பான தொழில்நுட்ப ரீதியிலான விஷயங்கள், வழிகாட்டுதல்கள், அறிவுறுத்தல்கள் பற்றிய புதிய தகவல்களைத் தெரிந்து கொள்ள தயவுசெய்து இந்த இணையதளத்தைப் பாருங்கள்: https://www.mohfw.gov.in/ மற்றும் @MoHFW_INDIA.
அறிவியல் மற்றும் தொழில்நுட்பத்துறை
சூரிய எரிசக்தித் துறையை மேம்படுத்த சிஎஸ்ஐஆர்-சிஎம்இஆர்ஐ, துர்காப்பூர் மற்றும் என்ஐஎஸ்ஈ, குருகிராம் இடையே ஒப்பந்தம் கையெழுத்தானது
இணைய ஒப்பந்தம் ஒன்றில் கையெழுத்திட்டதன் மூலம் சூரிய எரிசக்தித் துறையை மேம்படுத்துவதற்காக சிஎஸ்ஐஆர்-சிஎம்இஆர்ஐ, துர்காப்பூர் மற்றும் என்ஐஎஸ்ஈ, குருகிராம் ஆகியவை கைகோர்த்துள்ளன.
பேராசிரியர்  ஹரிஷ் ஹிரானி, இயக்குநர், சிஎஸ்ஐஆர்-சிஎம்இஆர்ஐ துர்காப்பூர் மற்றும் டாக்டர் அருண் குமார் திரிபாதி, தலைமை இயக்குநர், என்ஐஎஸ்ஈ, குருகிராம், ஆகியோரிடையே 2020 செப்டம்பர் 7-ஆம் தேதியன்று இந்த ஒப்பந்தம் கையெழுத்தானது.
பல்வேறு சூரிய ஒளி தொழில்நுட்பங்களுக்காக ஒருங்கிணந்த கள ஆய்வுகளை நடத்துதல், பங்குதாரர்களின் திறன்களை வளர்த்தல், கொள்கை மற்றும் ஒழுங்குமுறை ஆய்வுகளை நடத்துதல், தொழில்முனைவோருக்கு ஊக்கம் மற்றும் புதுப்பிக்கத்தக்க எரிசக்தி திட்டங்களின் மதிப்பீடு ஆகியவை இந்த ஒப்பந்தத்தின் சில நோக்கங்களாகும்.
மேலும் விவரங்களுக்கு, இந்த செய்திக் குறிப்பை ஆங்கிலத்தில் இங்கே படிக்கவும்
https://pib.gov.in/PressReleasePage.aspx?PRID=1652205
நுகர்வோர் நலன், உணவு மற்றும் பொது விநியோகம் அமைச்சகம்
நடப்பு ரபி சந்தைப்பருவத்தில் இதுவரை 195 லட்சம் மெட்ரிக் டன் கோதுமை கொள்முதல் செய்யப்பட்டுள்ளது, இது 2022-23-ம் நிதியாண்டில் மேற்கொள்ளப்பட்ட கொள்முதல் அளவை கடந்தது
நடப்பு 2023-24ம் நிதியாண்டின் ரபி சந்தைப் பருவத்தில் கோதுமை கொள்முதல் அளவு 2022-23-ம் நிதியாண்டின் ரபி சந்தைப்பருவத்தின் மொத்த கொள்முதல் அளவை ஏற்கனவே கடந்து விட்டது.
2022-23 ம் நிதியாண்டின் ரபி சந்தைப்பருவத்தில் கொள்முதல் அளவு 188 லட்சம் மெட்ரிக் டன்னாக இருந்தது. எனினும், 2023- 24-ம் நிதியாண்டில் ஏப்ரல் 26, 2023 வரை 195 லட்சம் மெட்ரிக் டன் கோதுமை கொள்முதல் செய்யப்பட்டுள்ளது. இதன் மூலம் விவசாயிகள் பெரும் பயனடைந்தனர். குறைந்த பட்ச ஆதார விலையாக 14.96 லட்சம் விவசாயிகளுக்கு 41,148 கோடி ரூபாய் வழங்கப்பட்டது.
அதிகபட்சமாக பஞ்சாப் மாநிலத்தில் 89.79 லட்சம் மெட்ரிக் டன், ஹரியானாவில் 54.26 லட்சம் மெட்ரிக் டன், மத்தியப் பிரதேசத்தில் 49.47 லட்சம் மெட்ரிக் டன் அளவிற்கு கோதுமை கொள்முதல் செய்யப்பட்டது.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
2023 மே மாதத்தின் மாநிலங்களுக்கான மையப்படுத்தப்பட்ட பொதுமக்கள் குறைதீர்வு மற்றும் கண்காணிப்பு முறையின் 10-வது அறிக்கை வெளியீடு
நிர்வாக சீர்திருத்தம் மற்றும் பொதுமக்கள் குறைதீர்வுத் துறை, 2023 மே மாதத்தின் மாநிலங்களுக்கான மையப்படுத்தப்பட்ட பொதுமக்கள் குறைதீர்வு மற்றும் கண்காணிப்பு முறையின் மாதாந்திர அறிக்கையை வெளியிட்டது. நிர்வாக சீர்திருத்தம் மற்றும் பொதுமக்கள் குறைதீர்வுத் துறை வெளியிட்டுள்ள மாநில/ யூனியன் பிரதேச அரசுகள் குறித்த 10-வது அறிக்கை இதுவாகும்.
இந்த அறிக்கையின்படி, கடந்த மே மாதத்தில் 65,983 குறைகளை மாநிலங்களும், யூனியன் பிரதேசங்களும் நிவர்த்தி செய்துள்ளன. மாதந்தோறும் தீர்த்து வைக்கப்படும் குறைகளின் மொத்த எண்ணிக்கையில் இது மிக அதிகம். இதன் மூலம் மாநில அரசுகள் வசம் நிலுவையில் இருந்த குறைகளின் எண்ணிக்கை 1,94,713 ஆக குறைந்துள்ளது.
யூனியன் பிரதேசங்கள், வடகிழக்கு மாநிலங்கள், 15 ஆயிரத்திற்கும் மேற்பட்ட குறைகள் உள்ள மாநிலங்கள் மற்றும் 15 ஆயிரத்திற்கும் குறைவான குறைகள் உள்ள மாநிலங்கள் ஆகிய 4 பிரிவுகளில் 1.1.2023 முதல் 31.5.2023 வரையிலான காலகட்டத்தில் மாநிலங்களின் சிறப்பான செயல்பாடுகளின் அடிப்படையில் அவை வரிசைப்படுத்தப்பட்டுள்ளன.
இதன்படி 15 ஆயிரத்திற்கும் மேற்பட்ட குறைகள் உள்ள மாநிலங்களுள் உத்தரப்பிரதேச அரசு முதலிடத்திலும் , ஜார்கண்ட் அரசு  மற்றும் மத்திய பிரதேச அரசு  ஆகியவை இரண்டாவது மற்றும் மூன்றாவது இடங்களிலும் உள்ளன. 15 ஆயிரத்திற்கும் குறைவான குறைகள் பதிவான மாநிலங்கள் பிரிவில் 72.49 புள்ளிகளுடன் தெலங்கானா அரசு முதலிடம் வகிக்கிறது. 55.75 புள்ளிகளுடன் சத்தீஸ்கர் மாநில அரசு இரண்டாவது இடத்திலும், 49.69 புள்ளிகளுடன் உத்தராகண்ட் அரசு மூன்றாவது இடத்திலும் இருக்கின்றன
வடகிழக்கு மாநிலங்கள் பிரிவில் சிக்கிம் , அசாம்  மற்றும் அருணாச்சல பிரதேசம்  ஆகிய மாநிலங்களின் அரசுகள் முறையே ஒன்று, இரண்டு மற்றும் மூன்றாவது இடம் பிடித்துள்ளன. யூனியன் பிரதேசங்கள் பிரிவில் 70.56 புள்ளிகளுடன் லட்சத்தீவுகள் அரசு முதலிடத்தையும், 63.09 புள்ளிகளுடன் அந்தமான் மற்றும் நிக்கோபார் அரசு இரண்டாவது இடத்தையும், 55.20 புள்ளிகளுடன் லடாக் அரசு மூன்றாவது இடத்தையும் பிடித்துள்ளன.
கடந்த மே மாதத்தில் அதிகபட்சமாக உத்தரப்பிரதேச மாநில அரசு 18404 குறைகளைப் பெற்று, மிக அதிகபட்சமாக 16,780 குறைகளை தீர்த்து வைத்துள்ளது. நிர்வாக சீர்திருத்தம் மற்றும் பொதுமக்கள் குறைதீர்வுத் துறையின் மே மாத அறிக்கை http://www.darpg.gov.in/ என்ற இணையதளத்தில் இடம்பெற்றுள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்:
https://pib.gov.in/PressReleasePage.aspx?PRID=1932235
ஜவுளித்துறை அமைச்சகம்
மத்திய அமைச்சர் பியூஷ் கோயல், ஜவுளிஉற்பத்தி இணைப்பு ஊக்கத்தொகை திட்டம் குறித்து ஆய்வு செய்து, பயனாளிகளுடன் கலந்துரையாடினார்
உயர் தரம் வாய்ந்த ஜவுளி உற்பத்தியை ஊக்குவிக்க வேண்டும் என மத்திய வர்த்தகம் & தொழில், நுகர்வோர் நலன், உணவு மற்றும் பொது விநியோகத்துறை அமைச்சர் பியூஷ் கோயல் வலியுறுத்தியுள்ளார்.
புதுதில்லியில், மத்திய அரசின் ஜவுளிஉற்பத்தி இணைப்பு ஊக்கத்தொகை திட்டத்தின் செயல்பாடுகள் குறித்து, ஜவுளி உற்பத்தி யாளர்களுடன் அமைச்சர் பியூஷ் கோயல் இன்று ஆலோசனை நடத்தினர். இந்தக் கூட்டத்தில், உயர் தரம் வாய்ந்த ஜவுளி உற்பத்தியில் கவனம் செலுத்த வேண்டும் எனக் கேட்டுக்கொண்டார்.
அதேபோல் இந்தியத் தயாரிப்புகளை, உலகத் தரம் வாய்ந்தவையாக மாற்றுவதையே நோக்கமாகக்கொண்டு செயல்பட வேண்டும் எனவும், பயனாளிகளுக்கு அவர் வலியுறுத்தினார்.
மேலும், ஜவுளித்துறை தொழிலாளர்களுக்கு, அவர்களின் பணிக்கு ஏற்ப ஊதியம், சமூகப் பாதுகாப்பு ஆகியவற்றை உறுதி செய்ய வேண்டும் என்றும் அமைச்சர் கேட்டுக்கொணடார்.
புதிய வேலைவாய்ப்புகளை உருவாக்கி, கூடுதல் வருவாயை ஈட்டுவதுடன், ஏற்றுமதியை அதிகாரிக்கும் அளவுக்கு ஜவுளித்துறை உள்கட்டமைப்பு வசதிகளுடன் திகழ்வதாகவும் அமைச்சர் பியூஷ் கோயல் பொருமிதம் தெரிவித்தார்.
பிரதமர் அலுவலகம்
ஐஐடி கான்பூர் பட்டமளிப்பு விழாவில் பிரதமர் செவ்வாய்க்கிழமை 28 டிசம்பர் 2021 அன்று உரையாற்றுகிறார்
பிரதமரின் உரையில் இடம் பெற வேண்டிய அம்சங்கள் குறித்த கருத்துக்களை பகிர்ந்து கொள்ளுமாறு ஐஐடி கான்பூர், பிற ஐஐடி-க்களின் மாணவர்கள், முன்னாள் மாணவர்களுக்கு வேண்டுகோள்
ஐஐடி கான்பூர் பட்டமளிப்பு விழாவில் பிரதமர் திரு.நரேந்திர மோடி செவ்வாய்க்கிழமை 28 டிசம்பர் 2021 அன்று உரையாற்றுகிறார். தமது உரையில் இடம் பெற வேண்டிய அம்சங்கள் குறித்த கருத்துக்களை பகிர்ந்து கொள்ளுமாறு ஐஐடி கான்பூர், பிற ஐஐடி-க்களின் மாணவர்கள் மற்றும் உலகெங்கும் பரவியுள்ள ஐஐடி-யின் முன்னாள் மாணவர்களை திரு.மோடி கேட்டுக் கொண்டுள்ளார்.
பிரதமர் வெளியிட்டுள்ள டுவிட்டர் பதிவில் கூறியிருப்பதாவது;
“பட்டமளிப்பு விழாவில் உரையாற்றுவதற்காக இம்மாதம் 28-ந் தேதி @IITKanpur வருவதை நான் ஆவலுடன் எதிர்நோக்கி இருக்கிறேன். இதுவொரு வலிமையான நிறுவனம், அறிவியல் மற்றும் கண்டுபிடிப்புகளில் பங்களிப்பு வழங்குவதில் முன்னோடியாக உள்ள நிறுவனம்.
கருத்துக்களை பகிர்ந்து கொள்ளுமாறு அனைவருக்கும் நான் அழைப்பு விடுகிறேன்.”
ஜல்சக்தி அமைச்சகம்
குடிநீர் மற்றும் துப்புரவுத் துறை ஜே.ஜே.எம் டிஜிட்டல் அகாடமியை அமைத்தது
மத்திய ஜல் சக்தி அமைச்சர் திரு. கஜேந்திர சிங் ஷெகாவத், நீர் மற்றும் துப்புரவு பணியாளர்களின் திறனை மேம்படுத்துவதற்காக ஜே.ஜே.எம் டிஜிட்டல் அகாடமியை திறந்து வைத்தார்
புதுடெல்லி விஞ்ஞான் பவனில் ஜூலை 21 மற்றும் 22ஆகிய தேதிகளில் இரண்டு நாள் தேசிய மாநாட்டை முன்னிட்டு, குடிநீர் மற்றும் துப்புரவுத் துறை மற்றும் எக்கோ இந்தியா இடையே ஜே.ஜே.எம் டிஜிட்டல் அகாடமியை நிறுவுவதற்கான புரிந்துணர்வு ஒப்பந்தம் பரிமாறப்பட்டது. ஜே.ஜே.எம் டிஜிட்டல் அகாடமியின் ஆன்லைன் போர்ட்டலை மத்திய ஜல் சக்தி அமைச்சர் திரு கஜேந்திர சிங் ஷெகாவத், உணவு பதப்படுத்துதல் தொழில்கள் மற்றும் ஜல் சக்தி துறை இணை அமைச்சர் திரு பிரகலாத் சிங் படேல், குடிநீர் மற்றும் துப்புரவுத் துறை செயலாளர் திருமதி வினி மகாஜன் மற்றும் என்.ஜே.ஜே.எம் கூடுதல் செயலாளர் மற்றும் மிஷன் இயக்குநர் திரு விகாஸ் ஷீல் ஆகியோர் முன்னிலையில் தொடங்கி வைத்தார்.
லாப நோக்கற்ற அமைப்பான எக்கோ இந்தியா, ஜே.ஜே.எம் டிஜிட்டல் அகாடமியை நிறுவுவதன் மூலம் துறைக்கு ஆதரவளித்துள்ளது. குடிநீர் வழங்கல் திட்டத்துடன் தொடர்புடைய நிர்வாகிகள், பொறியாளர்கள், ஊராட்சி அலுவலர்கள், தொழில்நுட்ப வல்லுநர்கள், துப்புரவுப் பணியாளர்கள் மற்றும் காலாட்படை வீரர்கள் போன்ற பல்வேறு தரப்பினரின் திறனை மேம்படுத்துவதை இத்துறை நோக்கமாகக் கொண்டுள்ளது. மிஷன் குறிக்கோள்களை அடைவதில் திறம்பட பங்களிப்பதற்கு தேவையான அறிவு மற்றும் திறன்களுடன் அகாடமி அவர்களை தயார்படுத்தும். புதுமையான அணுகுமுறை மூலம் பயிற்சியை வழங்குவதில் டிஜிட்டல் தொழில்நுட்பத்தை அகாடமி பயன்படுத்தும்.
அறிவுப் பகிர்வு மற்றும் எதிர்கால கற்போரின் எதிர்கால குறிப்புக்கான அனைத்து அமர்வுகளையும் பதிவு செய்வதன் மூலம் அகாடமி ஒரு களஞ்சியத்தை உருவாக்கும். பங்குதாரர்களுக்கு பயிற்சி அளிப்பதற்காக ஜே.ஜே.எம் டிஜிட்டல் அகாடமி தளத்தில் முக்கிய வள மையங்கள்  மற்றும் செயல்படுத்தும் ஆதரவு நிறுவனங்கள்  இருக்கும். மத்திய மற்றும் மாநில அரசுகள் தங்கள் சிறந்த நடைமுறைகளைப் பகிர்ந்து கொள்ள அமர்வுகளை நடத்தும். பல ஐ.நா மற்றும் இருதரப்பு முகவர் நிலையங்கள், ஆர்.டபிள்யூ.பி.எஃப் நிறுவனங்கள், அறக்கட்டளைகள், நிறுவனங்கள் மற்றும் சிவில் சமூக அமைப்புகள் இந்த திட்டத்தின் மூலம் அறிவு உள்ளடக்கத்தை வழங்க கைகோர்த்துள்ளன.
அரசு மற்றும் சமூகங்களின் கூட்டு முயற்சிகளின் மூலம் உற்பத்தி செய்யப்படும் ஆற்றல், வீடுகளுக்கு நீர் விநியோகத்தின் நிலைத்தன்மைக்கு சரியான சூழலை உருவாக்கும் என்று ஜல் சக்தி துறை அமைச்சர் திரு கஜேந்திர சிங் ஷெகாவத் கூறினார். ஜே.ஜே.எம் டிஜிட்டல் அகாடமி இந்த ஆற்றலைப் பயன்படுத்த ஒரு தளத்தை வழங்குகிறது.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 142.73 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 142.73 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 16.66 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1782497
(Visitor Counter : 114
குறு சிறு மற்றும் நடுத்தர தொழில் துறை அமைச்சகம்
வாரணாசியில் டிசம்பர் 7 வரை கண்கவர் காதி பொருட்கள் கண்காட்சி
காதி மற்றும் கிராமத் தொழில்கள் ஆணையம் வாரணாசியில் ஏற்பாடு செய்துள்ள காதி கண்காட்சியில் ஜம்மு காஷ்மீரில் பிரசித்திப் பெற்ற தேன், கைத்தறிப் பட்டு, பருத்தி மற்றும் கம்பளி ஆடைகள், மூலிகை மருந்துகள் ஆகியவை விற்பனைக்கு வைக்கப்பட்டுள்ளன.
இந்தக் கண்காட்சியை காதி மற்றும் கிராமத் தொழில்கள் ஆணையத்தின் தலைவர் திரு வினய் குமார் சக்சேனா தொடங்கி வைத்தார். உத்தரப் பிரதேசம், ஜம்மு-காஷ்மீர், மேற்கு வங்கம், உத்தராகண்ட், பீகார், ஜார்கண்ட், ராஜஸ்தான் மற்றும் பஞ்சாப் ஆகிய 8 மாநிலங்களைச் சேர்ந்த கைவினைக் கலைஞர்கள் இந்தக் கண்காட்சியில் அரங்குகள் அமைத்துள்ளனர்.
90 அரங்குகள் கொண்ட இந்த கண்காட்சி வரும் டிசம்பர் 7ஆம் தேதி வரை நடைபெறும். லக்னோவைத் தொடர்ந்து கொவிட்-19 பொது முடக்கத்திற்குப் பிறகு இரண்டாவதாக வாரணாசியில் இந்த கண்காட்சி நடைபெறுவது குறிப்பிடத்தக்கது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1674890
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 200.21 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 200.21 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 6.16 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1854018
உள்நாட்டு விமானப் போக்குவரத்து அமைச்சகம்
உடான் திட்டத்தின் கீழ் தேர்வு செய்யப்பட்ட நிறுவனங்களின் விமானங்களை இயக்குவதற்கு ரூ.2454 கோடி நிதி ஒதுக்கீடு
நாடு முழுவதும் உடான் திட்டத்தின் கீழ் தேர்வு செய்யப்பட்ட நிறுவனங்களின் விமானங்களை இயக்குவதற்கு ரூ.2454 கோடி நிதி ஒதுக்கீடு செய்யப்பட்டுள்ளது. இதன்படி தமிழகத்திற்கு ரூ.23.14 கோடியும், தெலங்கானாவிற்கு ரூ.1.40 கோடியும், கேரளாவிற்கு ரூ.105.09 கோடியும் ஒதுக்கீடு செய்யப்பட்டுள்ளது. தற்போது நாடு முழுவதும் உள்ள 148 விமான நிலையங்களில் தேர்வு செய்யப்பட்ட 17 விமான நிறுவனங்களில் விமானங்களை இயக்க அனுமதி அளிக்கப்பட்டுள்ளது. இதற்காக விமானப் போக்குவரத்துத் துறை இயக்குநரகம் 718 விமான இயக்ககச் சான்றிதழ்களை அளித்துள்ளது.
மாநிலங்களவையில் இன்று எழுப்பப்பட்ட கேள்விக்கு விமானப் போக்குவரத்துத் துறை இணையமைச்சர் டாக்டர் வி.கே.சிங் எழுத்துப்பூர்வமாக அளித்த பதிலில் இதனைத் தெரிவித்துள்ளார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
மத்திய சாலைப் போக்குவரத்து மற்றும் நெடுஞ்சாலைகள் துறை அமைச்சராக நிதின் கட்கரி பொறுப்பேற்றார்
புது தில்லியில், இன்று, திரு நிதின் கட்கரி மத்திய சாலைப் போக்குவரத்து மற்றும் நெடுஞ்சாலைகள் துறை அமைச்சராக பொறுப்பேற்றார். அவர் மத்திய குறு, சிறு மற்றும் நடுத்தர தொழில் துறைக்கும் அமைச்சராக உள்ளார்.
முந்தைய கடந்த அரசில், அவர் மத்திய சாலைப் போக்குவரத்து மற்றும் நெடுஞ்சாலைகள், கப்பல் போக்குவரத்து, நதி மேம்பாடு மற்றும் கங்கை புத்துயிரூட்டுத்தல் துறைகளுக்கான அமைச்சராகப் பணியாற்றினார்.
மே, 2014 முதல் திரு. கட்கரி மக்களவை உறுப்பினராக உள்ளார். 1989 முதல் 2014 வரை அவர் மகாராஷ்டிராவின் சட்டமன்ற மேலவை உறுப்பினராக இருந்தார். 1995 முதல் 1999 வரை மகாராஷ்டிரா அரசில் பொதுப் பணித் துறை அமைச்சராகப் பணியாற்றினார்.
(Visitor Counter : 218
ரெயில்வே அமைச்சகம்
சரக்கு கட்டணங்களை செலுத்த ஆன்லைன் முறைக்கான வழிகாட்டுதல்களை ரயில்வே அமைச்சகம் வெளியிட்டுள்ளதின் மூலம் எளிதாக வர்த்தகம் செய்வதற்கு மிகப்பெரிய ஊக்கம் கிடைத்துள்ளது
ரயில்வே சரக்கு சேவைகளுக்கான கட்டணங்களை எளிதாகவும் விரைவாகவும் செலுத்தும் வகையில், தகவல் தொழில்நுட்பத்தில் ஏற்பட்டுள்ள மாபெரும் முன்னேற்றத்தின் காரணமாக ஆன்லைன் மூலம் கட்டணம் செலுத்தும் முறை அறிமுகப்படுத்தப்பட்டுள்ளது.
சரக்கு கட்டணங்களை செலுத்த ஆன்லைன் முறைக்கான வழிகாட்டுதல்களை 2021 ஏப்ரல் 30 அன்று ரயில்வே அமைச்சகம் வெளியிட்டுள்ளதின் மூலம் எளிதாக வர்த்தகம் செய்வதற்கு மிகப்பெரிய ஊக்கம் கிடைத்துள்ளது.
வாடிக்கையாளர்கள் செலுத்த வேண்டிய பல்வேறு கட்டணங்களை பாரத ஸ்டேட் வங்கியின் பணம் செலுத்து வழியின் மூலம் அனைத்து நாட்களும் 24 மணி நேரமும் செலுத்தலாம்.
2021 ஜூன் 1 முதல் இந்த வழிகாட்டுதல்கள் செயல்பாட்டுக்கு வரும்.
சரக்கு வர்த்தக மேம்பாட்டு இணையதளத்தில், பாரத ஸ்டேட் வங்கியின் பணம் செலுத்தும் வழியின் மூலம் அனைத்துவித சரக்கு சேவைகளுக்கான கட்டணங்களையும் இணைய வங்கியியல்/ஆர்டிஜிஎஸ்/நெப்ட்/கடன் அட்டை/டெபிட் கார்டு/யூபிஐ ஆகியவற்றின் வழியாக செலுத்தலாம்.
ஆன்லைன் மூலம் தீர்வு காணும் முறை, பணத்தை திரும்பப் பெறும் முறை ஆகியவற்றுக்கான வழிகாட்டுதல்களும் வெளியிடப்பட்டுள்ளன. பதிவு செய்து கொண்டுள்ள மற்றும் பதிவு செய்யாத வாடிக்கையாளர்கள் இந்த முறையின் மூலம் கட்டணம் செலுத்த இயலும்.
இந்த நடவடிக்கையின் மூலம் ரயில்வே சரக்கு போக்குவரத்து வர்த்தகத்திற்கு மிகப்பெரிய ஊக்கம் கிடைக்கும் என்று எதிர்பார்க்கப்படுகிறது.
மேலும் விவரங்களுக்கு, இந்த ஆங்கில செய்திக் குறிப்பைப் பார்க்கவும்:https://pib.gov.in/PressReleasePage.aspx?PRID=1715091
------
(Visitor Counter : 143
திறன் மேம்பாடு மற்றும் தொழில் முனைவோர் அமைச்சகம்
அமெரிக்கா – இந்தியா வர்த்தக குழுமம் ஏற்பாடு செய்திருந்த இந்தியா சிந்தனை மாநாட்டில் திரு தர்மேந்திர பிரதான் பங்கேற்றார்
அமெரிக்கா - இந்தியா வர்த்தக குழுமம் மற்றும் அமெரிக்க வர்த்தக சபை ஆகியவை ஏற்பாடு செய்திருந்த இந்தியா சிந்தனை மாநாட்டில், மத்திய கல்வி மற்றும் திறன் மேம்பாட்டுத்துறை அமைச்சர் திரு தர்மேந்திர பிரதான் இன்று  கலந்து கொண்டார். அடுத்த 75 ஆண்டுகளில், அமெரிக்க – இந்திய நாடுகளின் வளர்ச்சியை அதிகப்படுத்துதல் என்ற தலைப்பில், இம்மாநாடு நடைபெற்றது. இதில் அமெரிக்க நிறுவனங்களின் தலைமைச் செயல் அதிகாரிகள் மற்றும் மேலாண்மை உயர் அதிகாரிகள் ஆகியோர் பங்கேற்றனர்.
இந்நிகழ்ச்சியில் இந்திய – அமெரிக்க உறவு குறித்து பேசிய திரு பிரதான், இந்திய – அமெரிக்க உறவுகளின் முக்கிய தூண்களாக கல்வியும், திறன் மேம்பாடும் திகழ்வதாக குறிப்பிட்டார். இரு நாடுகளின் உயர்கல்வி நிறுவனங்கள் இணைந்து கூட்டு பட்டப்படிப்பு மற்றும் இரட்டைப் பட்டப்படிப்புகளை அளிக்க வேண்டும் என்று கேட்டுக் கொண்டார். ஆராய்ச்சி மற்றும் திறன் மேம்பாட்டுத் துறைகளில் ஒருங்கிணைப்பை வலுப்படுத்த வேண்டும் என்று அவர் அழைப்பு விடுத்தார்.
இளைஞர்களுக்கான திறன், மறுதிறன், திறன்மேம்பாடு ஆகியவற்றுக்காக இந்தியா பெருமுயற்சி மேற்கொண்டு வருவதாக அவர் கூறினார். இந்தியாவில் பெருமளவிலான இளைஞர்கள் மற்றும் கல்வி அறிவு பெற்றவர்கள் உள்ளதாக அவர் தெரிவித்தார். தொழில்துறைக்கு தேவையான பயிற்சி மற்றும் திறன்கள் அவர்களுக்கு அளிக்கப்பட்டால் உலகில் எந்தவொரு தொழில்துறைக்கும் உகந்த சொத்தாக அவர்கள் திகழ்வார்கள் என்று அமைச்சர் திரு தர்மேந்திர பிரதான் குறிப்பிட்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1857815